### 22.    Orientering om ansøgning vedrørende ophævelse af strandbeskyttelseslinje ved havne i Kalundborg Kommune

**Åbent**

Sagsnr.: 326-2018-16303       J.nr.: 01.05.02           Dokumentnr.:
326-2018-140927

**Sagstype**

Orientering.

**Resume og sagens baggrund**

I forbindelse med ændringerne i Naturbeskyttelsesloven, som
blev vedtaget sidste sommer, har Kystdirektoratet givet kommunerne mulighed for
at ansøge om at få strandbeskyttelseslinjen ophævet på og ved bynære havne. Det
vil give mulighed for en hurtigere og smidigere kommunal sagsbehandling af
ansøgninger på de pågældende arealer. Administrationen har den 31. maj 2018
indsendt en begrundet ansøgning for fire havne i Kommunen, og TMU orienteres
hermed.

**Indstillinger**

Chefen for Plan, Byg og Miljø indstiller, at sagen tages til
efterretning.

**Behandling**

Teknik- og Miljøudvalget.

**Sagsfremstilling**

Administrationen har indsendt en begrundet ansøgning til
Kystdirektoratet, der omfatter [adresse], [adresse], [adresse]
Havn og [adresse] (se bilag 1).

At ophæve strandbeskyttelseslinjen betyder ikke, at der i
øget omfang vil kunne foretages uplanlagte tiltag på havneområderne til skade
for det åbne kystlandskab. Der åbnes i stedet mulighed for, at kommunen selv i
højere grad kan forvalte arealerne uden at skulle indregne Kystdirektoratets,
ofte meget lange, sagsbehandlingstid og restriktive forvaltning af strandbeskyttelseslinjen.

Kommunen vil stadig foretage egen sagsbehandling ud fra fx
de eksisterende lokalplaner, kommuneplanrammer og relevant lovgivning, men der
vil være et større råderum for kommunen til at imødekomme tiltag, som fremmer
fx foreningsliv, erhverv og turisme på og ved havnene.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Ansøgning til Kystdirektoratet vedr. ophævelse af strandbeskyttelseslinje | 326-2018-146059 |